stanford-oval/wikipedia huggingface dataset:
ודראן ווקושיץ'
קריירת מכללות

ודראן ווקושיץ', שגדל אל תוך מלחמת יוגוסלביה, גויס לאוניברסיטת נורת'ווסטרן ב-2001 בהמלצת חברו הכדורסלן, דאבור דובאנצ'יץ', במטרה לשחק בעבורה במסגרת כדורסל המכללות של ארצות הברית, המקצוע אותו בחר ללמוד לתואר היה תקשורת.
ווקושיץ' החל לשחק במדי הקבוצה ב-2001 עד 2006 אך בפועל שיחק בה רק 4 שנים מתוך החמש שבהן למד במוסד כי את עונתו השנייה (2001/2002) החמיץ עקב פציעה לא קלה בכתף ימין. לאחר שחזר, בעונתו השנייה ושנתו השלישית בתואר (2002/2003), כבר העמיד ממוצע גבוה כמעט פי שלושה והפך לשחקן הבולט של הוויילדקטס שבקושי יורד מהמגרש.
בעונתו הרביעית והאחרונה (2005/2006) סיים כמלך הסלים של קונפרנס הביג-10 עם 19 נק' למשחק והוסיף 3.7 רב', הוא דייק ב 78.6% מהקו, 36% משלוש ו-49% מהשדה, מספרים שהעניקו לו בחירה לחמישייה השנייה של הקונפרנס. ווקושיץ' סיים כקלע הרביעי בתולדות האוניברסיטה וכמלך השלשות של האוניברסיטה עם 212 קליעות מעבר לקשת השלוש בתקופה שלו.
הוא סיים את התואר ואת קריירת המכללות שלו בגיל 24, דבר שפסל אותו מלהעמיד את עצמו לבחירה בדראפט ה-NBA 2006, שהגיל המקסימלי אליו נקבע ל-22.
קריירה מקצוענית

ב-21 בספטמבר 2006 (לאחר מלחמת לבנון השנייה) חתם ווקושיץ' על חוזה לעונה אחת (עונת 2006/2007) בעירוני נהריה הישראלית של אריאל בית-הלחמי, בה פתח את הקריירה המקצוענית שלו. במדיה שיחק גם כבוסמן במסגרת היורוקאפ בשלב הבתים אליו העפילו מסיבובי המוקדמות. הוא ונהריה הודחו ברבע הגמר של גביע המדינה בכדורסל, וסיימו את העונה במקום החמישי ולכן לא עלו לפיינל פור להתמודד על צלחת האליפות.
לאחר עונה טובה בישראל הוחתם ווקושיץ' על ידי קבוצת היורוליג הקרואטית ציבונה זאגרב באוגוסט 2007, הוא שיחק במדיה עד יוני 2010. בשנותיו בקבוצה זכה פעמיים באליפות הליגה הקרואטית (2009 ו-2010) וזכה עמה פעמיים גם בגביע הקרואטי בכדורסל (2008 ו-2010) והגיע עמה פעמיים למעמד של גמר הליגה האדריאטית ב-2009 וב-2010.
באוגוסט 2010 חתם במדי צדביטה זאגרב מהליגה הקרואטית ומהיורוליג אף היא, בה שיחק עד יוני 2012. בעונת 2011/12 זכה עם הקבוצה בגביע הקרואטי בכדורסל הראשון בתולדותיה, לאחר ניצחון בגמר מול קבוצת ק.ק. זאגרב. בנוסף באותה העונה הגיעה הקבוצה עד לגמר הליגה האדריאטית והפסידה לקבוצת מכבי תל אביב 87-77. ובסיום אותה העונה הפסידו ווקושיץ' וקבוצתו בגמר הפלייאוף לציבונה זאגרב 3-1.
לאחר מכן חתם על חוזה לעונת 2012/2013 במדי ק.ק ספליט, איתה הגיע לחצי גמר גביע קרואטיה בכדורסל, ובסיומה הודיע על פרישה מכדורסל מקצועני.
החל מנובמבר 2014 הוא הבעלים של חברת תקשורת ויחצנות בנושאי ספורט ברחבי אירופה שפתח.
הערות שוליים

↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
↑  ספסל- הבית של הכדורסל הישראלי - אינפורמציה, סטטיסטיקה וחדשות יומיות על כל השחקנים, הקבוצות והליגות, באתר www.safsal.co.il
↑  ודראן ווקושיץ', פרופיל הלינקדאין של ודראן ווקושיץ'
והאקן דאדריאן

| --- | --- |

 לידה:  26 במאי 1926 איסטנבול, טורקיה 
 פטירה:  2 באוגוסט 2019 (בגיל 93) Geneseo, מחוז ליווינגסטון, ניו יורק 
 מדינה:  ארצות הברית ארצות הברית ארמניה ארמניה
 השכלה:  אוניברסיטת שיקגו  אוניברסיטת ציריך  אוניברסיטת וינה  האוניברסיטה החופשית של ברלין 
 מעסיק:  האוניברסיטה החופשית של ברלין, אוניברסיטת המדינה של ניו יורק בג'ניסיאו 
 פרסים והוקרה:  מדליית חורנאצי 
 חתימה:   
 
והאקן נוראייר דאדריאן (בארמנית: Վահագն Նորայր Տատրյան; בעברית מופיע שמו לפעמים בכתיב ואחן דאדריאן;‏ 26 במאי 1926 – 2 באוגוסט 2019) היה היסטוריון וסוציולוג ארמני-אמריקאי, יליד טורקיה, מומחה עולמי לרצח העם הארמני, פרופסור לסוציולוגיה ששימש כמנהל המחקר במכון זוריאן לחקר רצח העם הארמני.
ביוגרפיה

והאקן דאדריאן נולד בשנת 1926 באיסטנבול כבן לאקופ דאדריאן ולמיירני לבית טר-קרפטיאן (דר- -גרבדיאן). רבים מבני משפחתו נספו ברצח העם נגד הארמנים בימי מלחמת העולם הראשונה. הוא היגר בשנת 1947 לארצות הברית, בה התאזרח בשנת 1961.
הוא למד מתמטיקה באוניברסיטת הומבולדט בברלין, בהמשך עבר ללמוד היסטוריה באוניברסיטת וינה ומשפט בינלאומי באוניברסיטת ציריך. הוא סיים דוקטורט בסוציולוגיה באוניברסיטת שיקגו.
דאדריאן קיבל תואר דוקטור של כבוד מהאקדמיה למדעים של ארמניה, ובשנת 1998 הפך לחבר באקדמיה. הוא קיבל מנשיא ארמניה את מדליית חורנאצי, הפרס הגבוה ביותר בארמניה לחוקר תרבות.
בשנת 1991 הוא הודח מאוניברסיטת המדינה של ניו יורק בג'ינזאו (State University of New York at Geneseo) לאחר שסטודנטית התלוננה על שהטריד אותה מינית.
באוגוסט 2002, מינה רוזן, פרופסור לתולדות יהודי האימפריה העות'מאנית, פרסמה בגיליון 10 של כתב העת "היסטוריה" של החברה ההיסטורית הישראלית מאמר ארוך בשם "ארמניה, ארמניה", העוסק בשני ספרים שנכתבו על היבטים של "הרג המוני" של הארמנים, אחד מהם הוא ספרו של דאדריאן, "תולדות רצח העם הארמני: סכסוך אתני מהבלקן דרך אנטוליה ועד הקווקז" (1995). המאמר עורר תגובות רבות שגררו הצהרה מטעם המערכת. בגיליון שלאחריו, ביולי 2003, פרסם דאדריאן מאמר תגובה בשם "ארמניה, ארמניה". זו הייתה הפעם הראשונה שביטאון מדעי בישראל עסק בהרחבה ברצח העם הארמני.
נפטר ב-2 באוגוסט 2019.
מספריו

The History of the Armenian Genocide: Ethnic Conflict from the Balkans to Anatolia to the Caucasus, 1995 (ISBN 1571816666)
Warrant for Genocide: Key Elements of Turko-Armenian Conflict (ISBN 0765805596)
German Responsibility in the Armenian Genocide: A Review of the Historical Evidence of German Complicity (ISBN 1886434026)
The anticipation and prevention of genocide in international conflicts: Some lessons from history (ISBN B000736PSQ)
The determinants of the Armenian genocide (Yale Center for international and area studies, Working paper series, Genocide studies program) (ISBN B0006RIDJC)
Role of the Turkish military in the destruction of Ottoman Armenians: A study in historical continuities (ISBN B0006RIDCY)
The Armenian genocide and the legal and political issues in the failure to prevent or punish the crime (ISBN B0006R6X4Y)
The historical and legal interconnections between Armenian genocide and the Jewish Holocaust: From impunity to retributive justice (ISBN B0006R6X4O)
Ottoman archives & denial of the Armenian Genocide (ISBN B0006RBG0A)
Genocide as a problem of national and international law: The World War I Armenian case and its contemporary legal ramifications (ISBN B0006ET844)
The Armenian genocide and the evidence of German involvement (ISBN B0006R6X58)
Factors of anger and aggression in genocide (ISBN B00073EFR4)
The key elements in the Turkish denial of the Armenian genocide: A case study of distortion and falsification (ISBN 1895485029)
הערות שוליים

↑  יאיר אורון, הכחשה : ישראל ורצח העם הארמני, פרק 9, עמ' 193–194.
| --- | --- |
בקרת זהויות :  NLI: 987007260004705171  BIBSYS: 90912326  BnF: cb12211007n (data)  CiNii: DA09527858  GND: 129787280  ISNI: 0000 0000 8091 3889  LCCN: n88160316  LNB: 000255662  NKC: jo2014810883  NLA: 35757072  NLG: 90517  NTA: 074888390  RERO: 02-A003150828  SUDOC: 030758238  Trove: 1073588  VIAF: 12357322   WorldCat (עם VIAF): 12357322 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ודרך אין אחרת

| --- | --- |

 מידע כללי
 מאת:  אביחי ברג
 שפת המקור:  עברית
 סוגה:  ספר עיון
 נושא:  מלחמת העצמאות 
 הוצאה
 הוצאה:  סלע מאיר
 מקום הוצאה:  תל אביב
 תאריך הוצאה:  2021
 מספר עמודים:  287
 עורך:  נחום אבניאל
 קישורים חיצוניים
 מסת"ב:  מסת"ב 138600010607
 הספרייה הלאומית:  997009705655505171
 
ודרך אין אחרת הוא ספר עיון העוסק בסיפורים האישיים של לוחמים במלחמת העצמאות, ובהרחבות קצרות על קרבות בהם השתתפו אותם לוחמים. הספר נכתב על ידי אביחי ברג, חוקר, מרצה ומורה דרך, ויצא לאור בשנת 2021 בהוצאת סלע מאיר.
תהליך הכתיבה וההוצאה

בין השנים 2007 - 2021 קיים ברג, מדריך ומרצה בבית ספר שדה שער הגיא, מעל מעל 130 שיחות עם לוחמי תש"ח, בהם לוחמי ההגנה, פלמ"ח, אצ"ל ולח"י. מתוך ראיונות אלה ליקט ברג 17 ראיונות שאותם הכניס לספר, כאשר הוא משווה ומאמת את העדויות ששמע מפי הלוחמים עם יהדע ההיסטורי הידוע לנו ממקורות נוספים. אל הסיפורים שסיפור הולחמים נוסף רקע היסטורי קצר.
שם הספר נלקח מהבית השלישי בזמר הפלוגות של נתן אלתרמן: "כי לא נשוב אחור ודרך אין אחרת, אין עם אשר יסוג מחפירות חייו".
מימון הוצאת הספר נעשתה בעזרת גיוס המונים הדסטארט, שבו גויסו מעל 143,000 ש"ח. בנוסף, הספר יצא בסיועה של המדרשה למנהיגות ציונית תבור.
תוכן הספר

את המבוא לספר כתב עמיחי שיקלי (לימים שר התפוצות והמאבק באנטישמיות). את האפילוג כתב תת-אלוף אופיר לויוס, קצין חינוך ראשי.
הספר מחולק לחמישה שערים. השער הראשון, "בטרם מדינה" עוסק במאבק המזוין של היישוב בימי "המדינה שבדרך" והוא כולל את סיפורם של: פלגות הלילה המיוחדות (בפי יוסף אשד), עולי הגרדום מאיר פיינשטיין ומשה ברזאני (ב]יו של אליעזר בן עמי), לוחמי המחתרות בירושלים (בפי מאיר סודרי), ושל הפלי"ם (בפיו של מנחם זעירא קטוני).
השער השני, "בדרך אל העיר" עוסק בקרבות בסביבות ירושלים, והוא כולל את סיפורם של: מלווי השיירות (בפיה של יוכבד בן שמואל), קרבות שער הגיא (בפיו של דן אופיר), קרבות לטרון ודרך בורמה (בפיו של יצחק פרידלנדר), שיירת נבי דניאל (בפיו של מיכה מיכאלי), של שיירת הל"ה ושל הקרב על גוש עציון (בפי גאולה חריף).
השער השלישי, "על חומותייך" עוסק במערכה על ירושלים, והוא כולל את סיפורם של: הקרב על הרובע היהודי (בפיה של שרה וייס, בת הרב יצחק אביגדור אורנשטיין), קרב הקסטל, אליהו סלע (רעננה) והמערכה על ירושלים, הגח"ל (בפיו של יצחק רוט) וקרבות שכונות דרום העיר (בפיו של חיים דניאלי).
השער הרביעי "אויב בשער" עוסק במערכה בשאר אזורי הארץ, והוא מספר את סיפורם של: החזית הדרומית ויצחק פונדק (בין השאר בפיו של מנחם כרמלי), קרב נגבה והחבלנים במלחמה (בפיו של עודד נגבי), על "הש"י" - שירות הידיעות של ההגנה (בפיו של גליל אלישיב).
הערות שוליים

↑  דרך אין אחרת, באתר הדסטארט
אביחי ברג מראיין את לוחם הפלמ"ח יצחק רוט
יוכבד בן שמואל, שסיפורה מובא בספר, מחזיקה בספר
ואנקה ז'וקוב

| --- | --- |

 מידע כללי
 מאת:  אנטון צ'כוב 
 שפת המקור:  רוסית 
 סוגה:  סיפור קצר 
 נושא:  מכתב 
 הוצאה
 תאריך הוצאה:  1886 
 
ואנקה ז'וקוב הוא אחד מהסיפורים הידועים של אנטון צ'כוב שנכתב בשנת 1886.
זהו סיפור המספר על ילד בן 9 שמסרו אותו כמתלמד לסנדלר. הוריו נפטרו ונשאר לו רק סבו (קוסטנטין מקריץ'). ואנקה כתב לסבו מכתב, ובו כמה סיפורי יום יום עגומים על חייו:
ואנקה שלח את מכתבו למרות שלא ידע את כתובתו של סבו. הוא כתב על המכתב מעט מאוד פרטים: לסבא בכפר. אחר כך הוסיף קוסטנטין מקריץ'.
ואנקה יצא בעלות השחר מהבית של בעליו ושלח את מכתבו באמצעות תיבת הדואר.
באותו הלילה (כלומר עלות השחר, מיד לאחר שחזר אל הבית) חלם שסבו קורא את מכתבו באוזני המבשלות, ושכלב סבו מכשכש בזנבו בזמן הליכתו ליד התנור.
| --- | --- |
בקרת זהויות :  VIAF: 6689152502899210800005   WorldCat (עם VIAF): 6689152502899210800005 
ערך זה הוא קצרמרבנושא ספרים. אתם מוזמנים לתרום לוויקיפדיה ו.
המפנה התרבותי

המפנה התרבותי (באנגלית: The Cultural Turn) הוא כינוי לתנועה הכוללת סדרה של התפתחויות במדעי החברה והרוח שתחילתם בשנות ה-60 של המאה ה-20 ואשר הגיעה לשיאה בשנות ה-80 וה-90. המפנה התרבותי מדגיש את החשיבות של משמעויות וסמלים ככוחות חברתיים, לעומת הדגש שניתן בעבר על גורמים "קשים" יותר, כגון מבנים חברתיים, דמוגרפיה, פוליטיקה וכלכלה. מכאן שניתן לראות את התנועה כמאופיינת על ידי מעבר מתורת הכרה לפיה המציאות נתונה כעובדה הניתנת לחקירה מדעית וידיעה חד-משמעית, לתפיסה לפיה התרבות היא שמבנה זהויות ויחסים חברתיים. המפנה התרבותי כולל בין השאר את הפוסטמודרניזם והפוסט-סטרוקטורליזם שצמחו בתוכו, ומתקשר גם למפנה הלשוני - המעבר לתפיסת המציאות דרך השפה.
המפנה התרבותי שינה כאמור באופן רדיקלי את הפרקטיקות והמטרות של מדעי החברה והרוח, גרם ליצירת התחום של לימודי תרבות והפיכתו לאחד מתחומי הלימוד האקדמיים הממוסדים, ופתח תתי תחומים חדשים בדיסצפלינות המסורתיות. אחד ההוגים המרכזיים בתנועת המפנה התרבותי הוא קליפורד גירץ, שספרו פרשנות של תרבויות (1973) השפיע על חוקרים בתחומים רבים ומגוונים, כגון סוציולוגיה, אנתרופולוגיה, היסטוריה ותקשורת.
דוגמאות להשפעת המפנה התרבותי על תחומי מחקר שונים > היסטוריוגרפיה

בהיסטוריוגרפיה משמעות המפנה התרבותי הוא הדגשת עובדות תרבותיות כהסבר של תופעות היסטוריות, וזאת במקום מתן מקום מרכזי להיסטוריות פוליטיות או כלכליות המסתמכות על מסמכים פורמליים של המדינות או על נתונים כלכליים. היסטוריוגרפיה מונחית תרבות תבחן מערכות של ייצוגים תרבותיים, תנתח את השפה בה הם מבוטאים ותנסה להתחקות על משמעותם. גם אם מדובר באותם טקסטים, קריאתם תעשה בכוונה לגלות את משמעויות שאינן גלויות על פני השטח, כולל התייחסות להשמטות ו"חורים". מכאן שההיסטוריה אינה נתפסת כנרטיב אובייקטיבי אלא יכולה לכלול קולות ואסטרטגיות רטוריות מגוונות.
דוגמאות להשפעת המפנה התרבותי על תחומי מחקר שונים > גאוגרפיה

השפעת המפנה התרבותי על תחום זה יצרה קשר בין תופעות גאוגרפיות לבין החלטות של בני אדם המושפעות על ידי תפיסות תרבותיות וחברתיות. עקבות כך נוצרו תתי תחום חדשים, כגון גאוגרפיה תרבותית עכשווית, לימודי נוף, גאוגרפיה כלכלית של עבודה, רגולציה, חדשנות, גאוגרפיה כלכלית אורבנית, ועוד.
דוגמאות להשפעת המפנה התרבותי על תחומי מחקר שונים > לימודי תרבות וביקורת הספרות

אחד השינויים המרכזיים בתחומים אלה הוא הרחבתם מהדגשת חקירת הייצור התרבותי להכללת התייחסות להתקבלותם של מוצרים תרבותיים.
דוגמאות להשפעת המפנה התרבותי על תחומי מחקר שונים > כלכלה

החשיבות המיוחסת לפעילויות פנאי, לתעשיות ומוצרי תרבות, ובעקבותיהם צמיחה של תחומי עיסוק הקשורים ליצירתיות, פרסום, עיצוב ומיתוג.
דוגמאות להשפעת המפנה התרבותי על תחומי מחקר שונים > פוליטיקה

דמוקרטיזציה והתפתחות פוליטיקת ראווה, עליית פוליטיקה של זהויות.
הוגים מרכזיים המשויכים לתנועת המפנה התרבותי > צרפת

מישל פוקו
רולאן בארת
ז'אק דרידה
פייר בורדייה
הוגים מרכזיים המשויכים לתנועת המפנה התרבותי > בריטניה

ריימונד ויליאמס
א.פ. תומפסון
הוגים מרכזיים המשויכים לתנועת המפנה התרבותי > ארצות הברית

קליפורד גירץ
היידן וייט
מרשל סהלינס
פרדריק ג'יימסון
לקריאה נוספת

אליעזר וינריב, פוסטמודרניזם והיסטוריה, הוצאת האוניברסיטה הפתוחה
סדרת הרצאות מוקלטות מתוך יום עיון "המפנה התרבותי בחקר הציונות וישראל" שנערך על ידי אוניברסיטת תל אביב.
The Cultural Turn in Historiography in the 1980s & 1990s - אתר study.com, נכתב על ידי כריסטופר מוסקטו, אוניברסיטת צפון קולורדו
פרדריק ג'יימסון, המפנה התרבותי, רסלינג 2009
Beyond the Cultural Turn: New Directions in the Study of Society and Culture (Studies on the History of Society and Culture, No 34), University of California Press, 1999, ISBN 0520216792
הערות שוליים

1 2  Kate Nash, The `Cultural Turn' in Social Theory: Towards a Theory of Cultural Politics, Sociology Vol 35, Issue 1, 2001
↑  The cultural turn, The Human Geography Knowledge Base
1 2  Dale Southerton, Cultural Turn, Encyclopedia of Consumer Culture
↑  Marco Santoro, Cultural Turn, Encyclopedia of Consumer Culture
↑  Cultural turn, Making History, University of London
↑  Dale Southerton, Cultural Turn, Encyclopedia of Consumer Culture, University of Manchester, UK
| --- | --- |
בקרת זהויות :  GND: 7718196-7
הפועל כרמיאל (כדורגל חופים)

הפועל "דניאל סולומון" כרמיאל היא קבוצת כדורגל חופים מהעיר כרמיאל, המשחקת בליגת "בנק יהב" בכדורגל חופים.
הקבוצה מנציחה את בן העיר, דניאל סולומון, שנפטר בנסיבות טרגיות בגיל 16 בלבד.[דרושה הבהרה] ההנצחה בשם הקבוצה נקראת על שמו (כפי שמופיע בסמל הקבוצה). כמו כן, מנכ"ל הקבוצה הוא אביו של דניאל, אלי סולומון. הכינוי שנדבק לקבוצה הוא "עיר החולות והמחולות" בזכות פסטיבל המחולות המפורסם בעיר כרמיאל וההצלחה בליגת כדורגל החופים.
יו"ר הקבוצה ומייסדה הוא נתנאל הררי, מייסד עמותת "למען הספורט בכרמיאל" ומנהל תוכנית "מגרשים מוארים" בעיריית כרמיאל.
היסטוריה

הפועל כרמיאל נוסדה בשנת 2015, אך כבר בעונתה הראשונה בכדורגל חופים סיימה במקום האחרון בבית, נקלעה למשחקי פלייאוף הירידה וירדה ליגה.
למרות זאת, עונה לאחר מכן שיחקה גם כן בליגה הבכירה וסיימה במקום השלישי בבית שלה, מה שהוביל אותה למשחקי רבע הגמר שם פגשה את בני יהודה "ניצן", במשחק שבו הפסידה כרמיאל בתוצאה 10–2, ובכך סיימה הקבוצה את דרכה באותה העונה.
בעונת 2017 הצליחה כרמיאל להשתלב למשחקי רבע הגמר, כשהיא מסיימת במקום הרביעי והאחרון שמוביל לשלבים המכריעים. בשלב רבע הגמר שיחקה נגד עירוני "שוורץ הום" ראש העין וגברה עליה בתוצאה 2–4 לאחר שצירפה לשורותיה לאותו המשחק את שחקן כדורגל החופים הפורטוגלי, מאדג'ר, הנחשב לאחד מהגדולים ביותר בהיסטוריה של הענף. באותו המשחק כבש צמד. בשלב חצי הגמר פגשה את אלופת הליגה בעונה החולפת, בני "פלפלה" כפר קאסם, שהפסידה לה 6–3, סיימה את דרכה באותה העונה ולמעשה זה היה ההישג הגדול ביותר בתולדות הקבוצה.
בעונת 2018 כרמיאל העפילה מהמקום השני בבית א' כשמאזנה עומד על ארבעה ניצחונות והפסד אחד. בשלב רבע הגמר כרמיאל פגשה את ראש העין, במשחק ששיחזר את אותו רבע הגמר מהעונה החולפת. גם במשחק זה הצליחה כרמיאל לגבור על ראש העין והפעם בתוצאה 3–5. שלב חצי הגמר זימן לכרמיאל את אותו המסלול כמו בעונה החולפת, כשהיא פגשה יריבה מוכרת בדמותה של בני "פלפלה" כפר קאסם וסיימה את מפגש זה בהפסד 6–3, בדומה לעונה הקודמת, ומשום כך סיימה את השתתפותה בליגה באותה העונה.
בעונת 2019 יכולותיה של כרמיאל התדרדרו, כשאת שלב הבתים סיימה במקום האחרון בבית ב', כשהיא לא משיגה ולו נקודה אחת בלבד. בעקבות זאת, היא נגררה לפלייאוף הירידה, כשבחצי הגמר הפסידה לקבוצה החדשה בליגה, בית"ר "מילק" מעלה אדומים בפנדלים 2–1, לאחר שכבר הובילה על מעלה אדומים בתוצאה 0–3, במשחק שבתום הזמן החוקי הסתיים בתוצאה 6–6. במשחק הגמר של פלייאוף הירידה שיחקה כרמיאל נגד "מסעדת חוף מנדרין" תל אביב במשחק מכריע. במשחק זה, ניצחה כרמיאל את תל אביב בתוצאה 2–7, וכתוצאה מכך נשארה עונה נוספת בליגה.
שחקנים

בסגל הקבוצה לאורך השנים שיחקו בה שחקנים מוכרים, כשבעונת 2016 שיחקו בשורותיה יקיר שינה, לירון פרטוק (ששימש כמאמן שחקן באותה העונה), קובי בדש, ניסן ספיר ובן ויצמן. בעונת 2017 שיחקו מאדג'ר הפורטוגלי, שרון גורמזנו, עומר הלוי ודור הלוי. בעונת 2018 שיחקו בקבוצה אורן פרטוק, אסף רז, אליחי צברי, אלון לוי ושלושת שחקני נבחרת פורטוגל: מאדג'ר, נונו בלכיור ורוי קוימברה. בעונת 2019 שיחקו בקבוצה שחקני נוער לצד שחקנים ותיקים, כשבארבעת המשחקים האחרונים של הקבוצה, כרמיאל נהנתה משירותיו של השוער, אליוט, בנוסף לריקרדיניו הפורטוגלי.
הסגל הנוכחי

סגל לאליפות ליגת בנק יהב בכדורגל חופים לעונת 2019
הסגל הנוכחי > צוות מקצועי

מאמן: נמרוד קוסטיקה
בעלים ויו"ר: נתנאל הררי
הישגים

מקום שלישי: 2017
הקורפוס השלישי (בריטניה)

| --- | --- |

 פרטים
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  קורפוס
 אירועים ותאריכים
 תקופת הפעילות:  1915 1939 – 1918 1944 (כ־3 שנים)
 מלחמות:  מלחמת העולם הראשונה מלחמת העולם השנייה
 פיקוד
 דרגת המפקד:   לוטננט גנרל
 מפקדים
הקורפוס ה-3 של הצבא הבריטי היה קורפוס בריטי, אשר במהלך השתתף במלחמת העולם הראשונה ובמלחמת העולם השנייה.
היסטוריה > הקמת הקורפוס

בשנת 1876 הוחלט על הקמת 8 קורפוסים, ומטה הקורפוס ה-3 הוצב בקרוידון. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-3 הפך ל"פיקוד הכוחות באירלנד", ובשנת 1901 בוטל השם "הקורפוס ה-3".
היסטוריה > מלחמת העולם הראשונה

עם פרוץ מלחמת העולם הראשונה הוקם מחדש הקורפוס ה-3, והוא הועמד בפיקודו של ויליאם פלטני. הקורפוס לחם במהלך הקרב הראשון על האן, קרב מסין, קרב איפר הראשון, הקרב על הסום, קרב קמברה, מתקפת האביב ומתקפת מאה הימים, ולאחר המלחמה פורק הקורפוס.
היסטוריה > מלחמת העולם השנייה

באוקטובר 1939 הוקם הקורפוס מחדש, והועמד תחת פיקודו של רונלד פורבס אדם. הקורפוס היה אמור להישלח לסקנדינביה, אולם לבסוף נשאר בצרפת ולחם במהלך המערכה על צרפת ועל ארצות השפלה ובמהלך מבצע דינמו. לאחר מכן הוצב הקורפוס באזור שרופשייר כחלק מהפיקוד המערבי, והוא שימש למטרות הונאה. לאחר מכן הוא הועבר לפרס ופעל כחלק מפיקוד עיראק במסגרת הארמייה העשירית הבריטית.
ב-16 באוקטובר 1944 נשלח הקורפוס בפיקודו של רונלד סקובי ליוון, שם הוא השתתף במהלך מלחמת האזרחים ביוון, וב-17 בדצמבר 1944 הוא הפך למפקדת הכוחות הבריטיים ביוון.
מפקדים > פיקוד אירלנד

הנסיך ארתור, דוכס קונוט וסטראת'רן (1901–1904)
פרנסיס גרנפל, הברון הראשון גרנפל (1904–1905)
מפקדים > מלחמת העולם הראשונה

ויליאם פלטני (אוגוסט 1914–פברואר 1918)
ריצ'רד באטלר (פברואר 1918–ספטמבר 1918)
מפקדים > מלחמת העולם השנייה

רונלד פורבס אדם (אוקטובר 1939–יוני 1940)
ג'יימס מרשל-קורנוול (יוני 1940–נובמבר 1940)
דזמונד אנדרסון (נובמבר 1940–דצמבר 1943)
רונלד סקובי (דצמבר 1943–דצמבר 1944)
סמל הקורפוס במלחמת העולם הראשונה
הקורפוס השישי (ורמאכט)

| --- | --- |

סמל הקורפוס השישי
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  1 באוקטובר 1934 – 8 במאי 1945 (10 שנים)
 מלחמות:  מלחמת העולם השנייה המערכה על צרפת ועל ארצות השפלה  מבצע ברברוסה  הקרב על מוסקבה  מבצע בגרטיון  מבצע פרוסיה המזרחית
 פיקוד
 מפקדים
הקורפוס ה-6 (בגרמנית: VI. Armeekorps) היה קורפוס של הוורמאכט שלחם במלחמת העולם השנייה.
היסטוריה

הקורפוס הוקם במינסטר ב-1 באוקטובר 1934, וכמפקדו הראשון מונה גינתר פון קלוגה. במהלך המערכה בפולין שהה הקורפוס בחזית המערבית, כחלק מהארמייה החמישית. במהלך המערכה על צרפת לחם הקורפוס בתחילה כחלק מהארמייה ה-16 במסגרת קבוצת ארמיות A, ולאחר מכן לחם הקורפוס במהלך מבצע אדום כחלק מהארמייה השנייה במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה התשיעית, והשתתף בקרב סמולנסק, ובקרב על מוסקבה, ובבלימת מתקפת הנגד הרוסית סביב מוסקבה, לחם הקורפוס כחלק מארמיית הפאנצר השלישית. הקורפוס לחם בקרבות השונים בגזרה המרכזית, וספג אבדות כבדות במהלך מבצע בגרטיון, ובתוכם מפקד הקורפוס גאורג פייפר שנהרג ב-28 ביוני 1944. לאחר מכן מונה למפקד הקורפוס הלמוט ויידלינג ששיקם את הקורפוס, ובסוף המלחמה לחם הקורפוס בקרבות בפרוסיה המזרחית.
מפקדים

גנרל חיל התותחנים גינתר פון קלוגה (1 באוקטובר 1934 - 24 בנובמבר 1938)
גנרל חיל הרגלים אוטו-וילהלם פרסטר (24 בנובמבר 1938 - 31 בדצמבר 1941)
גנרל חיל הרגלים ברונו בילר (31 בדצמבר 1941 - 1 בנובמבר 1942)
גנרל חיל הרגלים הנס יורדן (1 בנובמבר 1942 - 20 במאי 1944)
גנרל חיל הרגלים גאורג פייפר (20 במאי 1944 - 28 ביוני 1944)
גנרל חיל התותחנים הלמוט ויידלינג (28 ביוני 1944 - 11 באוגוסט 1944)
גנרל חיל הרגלים הורסט גרוסמן (11 באוגוסט 1944 - ינואר 1945)
גנרל לוטננט ראלף פון אוריולה (ינואר 1945)
גנרל חיל הרגלים הורסט גרוסמן (ינואר 1945 - 8 במאי 1945)
סדר כוחות > המערכה בצרפת

במהלך המערכה על צרפת ועל ארצות השפלה כלל הקורפוס את היחידות הבאות:
הדיוויזיה ה-5
הדיוויזיה ה-293
סדר כוחות > מבצע ברברוסה

בתחילת מבצע ברברוסה כלל הקורפוס את היחידות הבאות:
הדיוויזיה ה-6
הדיוויזיה ה-26
סדר כוחות > הקרב על מוסקבה

במהלך הקרב על מוסקבה כלל הקורפוס את היחידות הבאות:
הדיוויזיה ה-26
הדיוויזיה ה-110
סדר כוחות > מבצע בגרטיון

במהלך מבצע בגרטיון כלל הקורפוס את היחידות הבאות:
הדיוויזיה ה-197
הדיוויזיה ה-256
הדיוויזיה ה-299
הר מחיה

| --- | --- |
סכרים, הר מחייה
סכרים, הר מחייה
 מידע כללי
 גובה:  634 מטר
 מדינה:  ישראל ישראל
 מיקום:  מרכז הנגב
 רכס הרים:  רמת מטרד, הר הנגב
 קואורדינטות:  30°49′05″N 34°43′52″E﻿ / ﻿30.81805556°N 34.73111111°E﻿ / 30.81805556; 34.73111111
  (למפת צפון הנגב מוגדלת) הר מחיה(למפת צפון הנגב רגילה) הר מחיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר מחיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר מחיה
 
תחריטי סלע, הר מחייה
הַר מִחְיָה הוא שלוחה טופוגרפית הנמשכת מאזור הר רתמים לצפון־מזרח, לכיוון נחל חורים העילי. שיאה הטופוגרפי הוא בגובה 634 מטרים. שלוחה זו, הבנויה סלעי גיר מתקופת האאוקן, היא הפינה הצפונית־מזרחית של רמת מטרד. בערבית נקרא ההר "ג'בל אום חיה" ("הר הנחשים").
ריכוז גדול של ציורי סלע נמצא במורד השלוחות המזרחיות של ההר. הציורים מופיעים בריכוזי סלעים המכוסים בפטינה כהה. הנושאים בציורים הם סמלים שבטיים, יעלים, גמלים וסצנות צייד - של יעלים ושל יען.
במורד ההר נמצאת חוות "כרמי עבדת" - חלק מהתיישבות הבודדים.
ראו גם

חרותות סלע בהר הנגב המרכזי